projecte-aina/catalan_government_crawling huggingface dataset:
Fem públic l'anunci corresponents al Llistat de Persones Admeses del procés selectiu per la provisió d'un lloc de treball de Personal Mèdic Especialista en Medicina Nuclear a la Direcció Clínica Territorial de Diagnòstic per la Imatge i Medicina Nuclear de l'IDI – Tarragona.
Fem públic l'anunci corresponent a l'Acord d'Adjudicació del procés selectiu Ref.: OTT-G2 Nivell III-10-20 per la provisió d'un lloc de treball de Personal d'Infermeria a la Direcció Clínica Territorial de Diagnòstic per la Imatge i Medicina Nuclear de l'IDI - Metropolitana Nord.
Fem públic l'anunci corresponent a l'Acord d'Adjudicació del procés selectiu Ref.: OTT-G3-15-20, per la provisió d'un lloc de Personal Tècnic Superior en Imatge per al Diagnòstic a la Direcció Clínica Territorial de Diagnòstic per la Imatge i Medicina Nuclear de l'IDI – Girona.
Fem públic l'anunci corresponent a l'Acord d'Adjudicació del procés selectiu Ref.: OTT-G3-14-20, per la provisió d'un lloc de Personal Tècnic Superior en Imatge per al Diagnòstic a la Direcció Clínica Territorial de Diagnòstic per la Imatge i Medicina Nuclear de l'IDI – Girona.
Fem públic l'anunci corresponent a l'Acord d'Adjudicació del procés selectiu Ref.: OTT-G3-13-20, per la provisió d'un lloc de Personal Tècnic Superior en Imatge per al Diagnòstic a la Direcció Clínica Territorial de Diagnòstic per la Imatge i Medicina Nuclear de l'IDI – Girona.
Fem públic l'anunci corresponent a l'Acord d'Adjudicació del procés selectiu Ref.: OTT-G6.2-12-20, per la provisió d'un lloc de treball de Personal Assistent a la Direcció Clínica Territorial de Diagnòstic per la Imatge i Medicina Nuclear de l'IDI – Girona.
Fem públic l'anunci corresponent a l'Acord d'Adjudicació del procés selectiu Ref.: OTT-G1-11-20, per la provisió d'un lloc de treball de Personal Mèdic Especialista en Medicina Nuclear a la Direcció Clínica Territorial de Diagnòstic per la Imatge i Medicina Nuclear de l'IDI – Girona.
Fem públic l'anunci corresponent al llistat de persones admeses del procés selectiu Ref.: OTT-G3-15-20, per la provisió d'un lloc de treball de Personal Tècnic Superior en Imatge per al Diagnòstic a la Direcció Clínica Territorial de Diagnòstic per la Imatge i Medicina Nuclear de l'IDI – Girona.
Fem públic l'anunci corresponent al llistat de persones admeses del procés selectiu Ref.: OTT-G3 Nivell II-14-20, per la provisió d'un lloc de treball de Personal Tècnic Superior en Imatge per al Diagnòstic a la Direcció Clínica Territorial de Diagnòstic per la Imatge i Medicina Nuclear de l'IDI – Girona.
Fem públic l'anunci corresponent al llistat de persones admeses del procés selectiu Ref.: OTT-G3-13-20, per la provisió d'un lloc de treball de Personal Tècnic Superior en Imatge per al Diagnòstic a la Direcció Clínica Territorial de Diagnòstic per la Imatge i Medicina Nuclear de l'IDI – Girona.
Fem públic l'anunci corresponent a l'Acord d'Adjudicació de la convocatòria d'Oferta Pública d'Ocupació Extraordinària 2018, del procés selectiu per la provisió d'un lloc de treball de Personal d'Infermeria a la Direcció Clínica Territorial de Diagnòstic per la Imatge i Medicina Nuclear de l'IDI – Tarragona.
Fem públic l'anunci corresponent a l'Acord d'Adjudicació de la convocatòria d'Oferta Pública d'Ocupació Extraordinària 2018, del procés selectiu per la provisió de dos llocs de treball de Personal Mèdic Especialista en Radiodiagnòstic a la Direcció Clínica Territorial de Diagnòstic per la Imatge i Medicina Nuclear de l'IDI – Tarragona.
Fem públic l'anunci corresponent a l'Acord d'Adjudicació de la convocatòria d'Oferta Pública d'Ocupació Extraordinària 2018, del procés selectiu per la provisió de dos llocs de treball de Personal Funció Oficis i Serveis a la Direcció Clínica Territorial de Diagnòstic per la Imatge de l'IDI – Terres de l'Ebre.
Fem públic l'anunci corresponent a l'Acord d'Adjudicació de la convocatòria d'Oferta Pública d'Ocupació Extraordinària 2018, del procés selectiu per la provisió de tres llocs de treball de Personal Tècnic Superior en Imatge per al Diagnòstic a la Direcció Clínica Territorial de Diagnòstic per la Imatge de l'IDI – Terres de l'Ebre.
Fem públic l'anunci corresponent a l'Acord d'Adjudicació del procés selectiu per la provisió d'un lloc de treball de Personal Mèdic Especialista en Medicina Nuclear a la Direcció Clínica Territorial de Diagnòstic per la Imatge i Medicina Nuclear de l'IDI – Tarragona.
Fem públic l'anunci corresponent a l'Acord d'Adjudicació de la convocatòria d'Oferta Pública d'Ocupació Extraordinària 2018, del procés selectiu per la provisió d'un lloc de treball de Personal Mèdic Especialista en Radiodiagnòstic a la Direcció Clínica Territorial de Diagnòstic per la Imatge de l'IDI – Girona.
Fem públic l'anunci corresponent a l'Acord d'Adjudicació de la convocatòria d'Oferta Pública d'Ocupació Extraordinària 2018, del procés selectiu per la provisió d'un lloc de treball de Personal Tècnic Superior en Imatge per al Diagnòstic a la Direcció Clínica Territorial de Diagnòstic per la Imatge de l'IDI – Girona.
Fem públic l'anunci corresponent a l'Acord d'Adjudicació del procés selectiu per la provisió d'un lloc de treball de Personal Tècnic Superior en Imatge per al Diagnòstic a la Direcció Clínica Territorial de Diagnòstic per la Imatge de l'IDI – Terres de l'Ebre.
Fem públic l'anunci corresponent a l'Acord d'Adjudicació del procés selectiu per la provisió d'un lloc de treball de Personal Tècnic Superior en Imatge per al Diagnòstic a la Direcció Clínica de Diagnòstic per la Imatge i Medicina Nuclear de l'IDI - Vall d'Hebron.
Els serveis de diagnòstic per la imatge dels hospitals Santa Caterina (Parc Hospitalari Martí i Julià de Salt) i Doctor Josep Trueta (Girona), gestionats per l' Institut de Diagnòstic per la Imatge (IDI), compten amb dos nous mamògrafs totalment digitals, gràcies a l'acord de col·laboració del Departament de Salut i la Fundació Amancio Ortega per a una donació destinada a la renovació d'equipaments oncològics d'última tecnologia per als centres del sistema sanitari integral d'utilització pública de Catalunya (SISCAT).
El mamògraf de l'Hospital Universari Doctor Josep Trueta s'acaba d'instal·lar a principis de juliol i el del Santa Caterina es va posar en funcionament el mes de juny.
En ambdós casos, els nous equipaments radiològics permeten millorar de manera extraordinària la qualitat del diagnòstic del càncer de mama, gràcies a la tecnologia que porten incorporada.
Els nous mamògrafs permetran treballar amb tomosíntesi digital.
Es tracta d'una tecnologia que fusiona la metodologia de la mamografia digital en dues dimensions (2D) amb la tomografia i en conseqüència permet realitzar mamografies en 3 dimensions (3D).
Aquesta tecnologia permet obtenir múltiples imatges d'un gruix inferior a 1 mm des de diferents angles, de manera que augmenta la sensibilitat i especificitat diagnòstica.
La tomosíntesi també facilita el diagnòstic de lesions molt petites i subtils.
Amb tot plegat es redueix la necessitat de noves exploracions a les usuàries i s'obté una major precisió de cares a la planificació quirúrgica, donat el cas.
Cal afegir als avantatges dels nous equipaments la possibilitat de fer el que s'anomena Biòpsia Assistida per Buit.
Aquesta tècnica, guiada per estereotàxia, permet obtenir mostres més grans, més nombroses i, en determinats casos, es pot arribar a extirpar tota la lesió.
Aquests avantatges disminueixen els resultats dubtosos i les biòpsies en sala d'operacions.
Els nous aparells es complementen amb una butaca que s'ajusta a les diferents posicions que requereix l'exploració i fins a convertir-se en una llitera.
El nou equipament configura així una estació de treball molt més còmoda, tant per a la pacient com per al professional que realitza la mamografia.
La renovació dels equips, que sumen un cost aproximat de mig milió d'euros, incrementen també la capacitat de cribratge, factor especialment important per a l'Hospital Santa Caterina, referent del Programa de detecció precoç de càncer de mama a les comarques del Gironès, Pla de l'Estany i la Selva interior.
L'any 2018, el Servei de Diagnòstic per la Imatge de l'hospital de Girona va fer mamografies a 3.924 pacients i el de Salt a 14.304 dones, 12.825 de les quals corresponien a dones citades pel Programa de detecció precoç de càncer de mama.
Radiòlegs i tècnics amb el nou mamògraf de l'Hospital Santa Caterina
Miguel Trémul· Director de Persones i Relacions Laborals
Miguel Trémul Paredes és llicenciat en Ciències Econòmiques i Empresarials, màster en Recursos Humans i ha realitzat postgraus en Coaching i en Dret del Treball i Seguretat Social.
Ha desenvolupat la seva trajectòria professional en l'àmbit de les relacions laborals i la gestió dels recursos humans en el sector dels serveis professionals, i més recentment en l'àmbit sanitari, en institucions com l'Hospital Universitari Dexeus i l'Institut Marquès de Barcelona.
Trémul disposa d'àmplia experiència en la identificació i la gestió del talent; en la planificació, organització i desenvolupament estratègic del capital humà; ha participat en la implantació de polítiques d'empresa en matèria de formació, selecció, desenvolupament, relacions laborals, administració i gestió de personal i prevenció de riscos laborals.
Els seus reptes seran vetllar per mantenir un clima laboral que fomenti el bon acompliment, el compromís, la responsabilitat, l'excel·lència i la millora contínua i alhora enfortir la gestió i el desenvolupament de les persones.
Miguel Trémul Paredes |Director de Persones i Relacions Laborals
El Congrés Nacional de Radiòlegs de Catalunya és la reunió anual de l'agrupació de Radiòlegs de Catalunya, unió professional de les diferents entitats que formen l'espectre professional radiològic de Catalunya, oberta a radiòlegs de la Comunitat Valenciana i les Illes Balears.
El tema central i monogràfic d'enguany ha estat: "El futur del diagnòstic per la imatge: Intel·ligència Artificial i Humanització".
Temàtica de gran actualitat en la professió i que s'ha abordat àmpliament, amb la participació de diferents especialistes i professionals tant nacionals, com internacionals que han explicat l'estat actual i les novetats que estaran a disponibles dins de l'àmbit del diagnòstic per la imatge en un futur pròxim.
Com a novetat, aquesta edició s'han inclòs ponències i comunicacions dirigides i impartides per tècnics en especialistes en radiodiagnòstic.
Pel que fa a la participació dels professionals de l'IDI ha estat nombrosa en diverses modalitats, amb ponències i conferències en múltiples àrees, comunicacions científiques, taules i pòsters i també fent de moderadors de sessions científiques.
Destaquem la participació en l'organització del congrés dels nostres professionals: el Dr.
Salvador Pedraza Gutierrez ha estat el President; i com a membres del comitè científic: la Dra.
Núria Roson Gradaille (Àrea d'Abdomen), la Dra.
Arantxa Gelabert Barragan de l'Àrea Vascular-Intervencionista, i el Dr.
Manel Escobar Amores (Àrea TIC i Intel·ligència Artificial).
A més, cal assenyalar que la doctora Carla Oliva Morell, d' IDI·Metropolitana Sud, ha rebut el Premi al millor treball científic com a primera autora de la comunicació titulada "Diferenciació RM multiparamètrica de limfoma cerebral primari i astrocitoma anaplàsic", dels autors: Carla Oliva Morell, Dominika Maria Gasior, Lucia Torres Roa, Albert Pons Escoda, Pablo Naval Baudin.
Podeu consultar i descarregar el recull íntegre de la participació aquí
RECULL · VIII Congrés Nacional de Radiòlegs de Catalunya
El " XIV Congreso Nacional AETR " és la reunió anual de la " Asociación de Técnicos en Radiología, Radioterapia y Medicina Nuclear", on es que es troben els professionals tècnics especialistes en radiologia, radioteràpia i medicina nuclear del territori espanyol, amb l'objectiu de compartir experiències i coneixements.
El tema principal d'enguany ha estat: "Humanització i tecnologia al servei del pacient", i s'ha incidit especialment en les claus que facilitin l'apropament als pacients i als seus problemes, fomentant la formació continuada, la comunicació, proximitat, calidesa i seguretat, sense oblidar la protecció de les dades personals.
Els professionals IDI han participat en el congrés presentant comunicacions orals i pòsters.
Podeu consultar i descarregar el recull íntegre de la participació aquí
Coordinador de l'Àrea de Recerca de l'IDI
El guardó li fou atorgat durant el 42è Congrès de l' European Society of Neuroradiology (ESNR) celebrat a Oslo del 18 al 22 de setembre, on va rebre el premi ESNR-Springer Award 2019 per l'article publicat a la revista Neuroradiology titulat " Difussion tensor imaging as a prognostic biomarker for motor recovery and rehabilitation after stroke ".
Aquest premi s'atorga al treball més citat publicat a Neuroradiology, que en aquest cas ha obtingut més de 30 cites a l'any, fet que ha contribuït a incrementar el factor d'impacte d'aquesta revista de referència a nivell europeu.
L'article és fruit del treball realitzat per un equip de recerca multidisciplinar, format pel doctor Josep Puig – metge radiòleg i coordinador de Recerca de l'IDI i investigador del Grup d'Imatge Mèdica de l' IDIBGi - al capdavant, junt amb altres membres en col·laboració amb la xarxa d'investigadors internacionals que conformen l'estudi.
"aquest premi és un reconeixement a la dedicació i a l'esforç del nostre grup de recerca, que porta més de 15 anys treballant, estudiant i publicant sobre el desenvolupament de nous biomarcadors d'imatge avançada en pacients que han patit un infart cerebral, per tal de predir amb més fiabilitat la seva evolució funcional".
Recerca de nous biomarcadors d'imatge avançada en pacients que han patit un ictus
Tot i que els darrers anys s'han millorat significativament les estratègies de rehabilitació, el 50% dels pacients majors de 65 anys pateixen un dèficit motor residual 6 mesos després de l' ictus.
Aquest dèficit motor varia entre pacients i és difícil de predir la seva recuperació en fase aguda de la malaltia només mitjançant mesures clíniques.
Així doncs, un pronòstic acurat del dèficit funcional a llarg termini en les primeres hores de patir un ictus, podria permetre l'estratificació dels malalts per tal de prioritizar, dosificar i intensificar teràpies de rehabilitació i així facilitar la recuperació dels pacients optimitzant els recursos sanitaris.
Aquest treball de revisió, posa de manifest que la combinació de paràmetres d'integritat estructural cerebral obtinguts per l'aplicació de protocols de ressonància magnètica, com és el tensor de difusió (DTI, diffusion tensor imaging), juntament amb puntuacions clíniques que avaluen el dèficit motor després d'un ictus, permeten una millor predicció de l'evolució funcional a llarg termini.
La DTI permet valorar facilment l'afectació del dany del tracte corticoespinal, el principal grup axonal responsable del moviment voluntari de braços i cames.
El dany d'aquest tracte és un dels principals biomarcadors de mala evolució funcional motora després de patir un ictus.
A l'IDI recolzem i impulsem els projectes de recerca dels nostres investigadors, des de totes les sub-especialitats i vessants, tant en l'àrea diagnòstica, com en la pronòstica, col·laborant així en l'avenç de la medicina i la ciència.
Es celebrarà el dijous 8 de novembre, en commemoració del Dia Internacional de la Radiologia, a la Sala Oriol Bohigas de l'Ateneu Barcelonès.
La Societat Catalana de Radiologia organitza aquesta jornada, enguany dedicada a la imatge de l'esport, on es presentaran taules rodones, en les que professionals especialistes discutiran sobre els avantatges i les innovacions en les diferents tècniques d'imatge aplicades a la patologia de l'esport, especialment a la patologia muscular, tendinosa i del cartílag.
El doctor Kai Vilanona, metge especialista en radiodiagnòstic de la Direcció Clínica IDI·Girona, participa en la codirecció i moderant la taula rodona "El múscul", així com amb la ponència "Imatge funcional en RM del cartílag".
Alex Rovira Cañellas durant el lliurament del reconeixement
Durant el 42nd Congress of the Polish Medical Society of Radiology (PLTR2019) -reunió anual de la Societat Polonesa de Radiologia Mèdica (PLTR)- el doctor Àlex Rovira Cañellas fou nomenat membre honorari d'aquesta societat.
Aquesta distinció s'atorga a professionals de la radiologia que destaquen per la seva expertesa i qualitat professional i en reconeixement a la seva trajectòria.
El doctor Rovira és metge especialista en radiodiagnòstic amb àmplia experiència en el camp de la neuroradiologia, desenvolupa la seva activitat professional com a cap de la Secció de Neuroradiologia de la Direcció Clínica de Diagnòstic per la Imatge i Medicina Nuclear IDI·Vall d'Hebron, també és professor de Radiologia i Neuroimmunologia de la Universitat Autònoma de Barcelona, membre honorífic de la Societat Paulista de Radiologia i expresident de la Societat Europea de Neuroradiologia.
El premi fou lliurat pels professors Andrzej Cieszanowski, President de la PLRT (al mig de la fotografia) i Marek Sąsiadek, membre del Comitè Executiu de la PLTR (a la dreta de la fotografia).
L'edició d'enguany del Congrés Anual de l' Associació Europea de Medicina Nuclear (EANM) es va celebrar a Barcelona del 21 al 23 d'octubre de 2019.
Aquesta és la reunió de medicina nuclear més important a nivell mundial, on es troben els professionals de l'àmbit de la medicina nuclear, metges, científics, tecnòlegs i altres professionals d'aquesta disciplina o de camps directament relacionats.
Durant el congrés es van realitzen més de 150 sessions i van assistir més de 6.200 participants, amb l'objectiu d'actualitzar-se, compartir coneixement, establir contactes i discutir les últimes tendències i troballes en el camp de la medicina nuclear.
Algunes de les temàtiques més rellevants tractades durant el congrés han estat:
Els professionals de l'IDI han participat en el congrés, amb especial menció al personal d' IDI·Metropolitana Sud que han presentat nombrosos pòsters electrònics i comunicacions orals.
Podeu consultar i descarregar el recull íntegre de la participació aquí
Pren el relleu al doctor Joan Castell Conesa que en els últims anys ha estat al capdavant de la coordinació de la Medicina Nuclear de l'IDI, realitzant una magnífica labor en aquesta àrea gràcies a la seva gran experiència i coneixement.
La doctora Marta Milà és Llicenciada en Medicina per la Universitat Rovira i Virgili, Màster en Gestió de Serveis i Centres de la Salut per la Universitat de Barcelona, Doctora en Medicina per la Universitat Autònoma de Barcelona, amb Excel·lent Cum Laude, i a més, Graduada en Dret per la Universitat Oberta de Catalunya.
Disposa d'una àmplia experiència com a metgessa especialista en medicina nuclear i des de l'any 2016 és la Responsable de l'Àrea de Medicina Nuclear de l' IDI·Tarragona.
Va realitzar la seva especialització a l'Hospital Universitari Vall d'Hebron, i posteriorment exercí com a metgessa adjunta de Medicina Nuclear a l'Hospital Universitari Germans Trias i Pujol.
En la passada reunió del Consell d'Administració de l'IDI de 20 de desembre de 2019, es va aprovar la Normativa sobre la propietat intel·lectual i industrial, amb data d'inici de vigència l'endemà de la seva aprovació.
Aquest document s'ha creat fruit de la necessitat sorgida en els darrers temps, en què l'IDI ha potenciat la realització d'activitats de recerca i innovació, sent actualment un objectiu específic i addicional als serveis assistencials i docents definits en la seva missió.
Amb aquesta normativa es pretén assolir un doble objectiu, d'una banda, impulsar l'activitat de recerca i innovació, incrementant la seguretat jurídica necessària per a totes les parts implicades.
I d'altra banda, involucrar el personal en aquestes activitats, reconeixent la seva participació en el desenvolupament de nous coneixements i tecnologies, fent-los partícips dels beneficis derivats l'explotació comercial dels resultats de la seva activitat de recerca i innovació.
Podeu consultar aquí la Normativa sobre la propietat intel·lectual i industrial en.pdf.
Des de l'Àrea de Gestió del Coneixement de la Direcció de Persones i Relacions Laborals i conjuntament amb professionals de l'Institut de Diagnòstic per la Imatge, s'està impulsant la creació de recursos d'ajut i suport, fonamentat en el seu coneixement i la seva experiència, amb l'objectiu de proporcionar informació i formació als professionals.
En aquest sentit s'han realitzat uns vídeos formatius sobre el maneig del pacient i l'actuació del personal tècnic per a la realització de proves de diagnòstic per la imatge en pacients amb infecció o sospita de COVID-19, seguint les indicacions i recomanacions oficials establertes actualment.
Cal assenyalar que son fruit del treball col·laboratiu entre diferents direccions clíniques de diagnòstic per la imatge de la nostra institució.
Concretament han participat: IDI·Girona, IDI·Tarragona, IDI·Terres de l'Ebre i IDI·Vall d'Hebron.
Altrament, els vídeos s'han enregistrat a les instal·lacions de la Direcció Clínica Territorial IDI·Terres de l'Ebre - Hospital Verge de la Cinta de Tortosa, amb la participació dels seus professionals, als que agraïm la seva col·laboració entusiasta i desinteressada en aquest projecte.
Aquest primer lliurament consta de dos vídeos, en català i castellà, i s'han escollit les proves més demandades i on la complexitat del maneig del pacient és més accentuada.
Actualment es troba en fase de producció el vídeo Recomanacions per la realització d'un TC de tòrax en pacients COVID-19, que properament serà publicat també a Canal Salut.
Destaquem que aquesta acció s'inclou dins de la visió estratègica de la nostra organització, per compartir el coneixement entre diferents professionals i territoris, amb l'objectiu d'impulsar l'inici dels fluxos de coneixement interns i crear ponts de comunicació, que ajudin en la millora continua de les nostres funcions professionals.
Aquest vídeo s'inclou dintre dels recursos formatius audiovisuals que des de l'Institut de Diagnòstic per la Imatge amb el suport del Departament de Salut, hem realitzat sobre el maneig del pacient i l'actuació del personal tècnic per a la realització de proves de diagnòstic per la imatge en pacients amb infecció o sospita de COVID-19, seguint les indicacions i recomanacions oficials establertes actualment.
El vídeo Recomanacions per la realització d'un TC de tòrax en pacients COVID-19, disponible en català i castellà, recull els consells dirigits al personal tècnic de diagnòstic per la imatge, per a la realització de proves de Tomografia Computada en pacients COVID-19, donat que la TC és una de les tècniques de diagnòstic per la imatge que es realitza amb freqüència en pacients amb aquesta patologia i pot ser d'utilitat als nombrosos professionals que duen a terme aquests procediments.
Cal assenyalar que aquests recursos son fruit del treball col·laboratiu entre diferents direccions clíniques de diagnòstic per la imatge de la nostra institució.
Concretament han participat: IDI·Girona, IDI·Tarragona, IDI·Metropolitana Sud i IDI·Vall d'Hebron.
Altrament, aquest últim vídeo s'ha enregistrat a les instal·lacions de la Direcció Clínica IDI·Vall d'Hebron - Hospital Universitari Vall d'Hebron, amb la participació dels seus professionals, als que agraïm la seva col·laboració entusiasta i desinteressada en aquest projecte.
Junt amb aquest vídeo també s'han publicat anteriorment els següents, tant en català, com en castellà, per tal que puguin ser útils al major nombre de persones possible:
Destaquem que aquesta acció s'inclou dins de la visió estratègica de la nostra organització, per compartir el coneixement entre diferents professionals i territoris, liderada per l'Àrea de Gestió del Coneixement de la Direcció de Persones i Relacions Laborals, amb la col·laboració dels professionals de l'Institut de Diagnòstic per la Imatge.
Amb aquesta acció es pretén impulsar l'inici dels fluxos de coneixement interns i crear ponts de comunicació, que ajudin en la millora continua de les nostres funcions professionals.